Tojikiston Sovet Sotsialistik Respublikasi madhiyasi. Tojikiston Sovet Sotsialistik Respublikasi davlat madhiyasi (tojikcha Surudi milliy JSS Tojikiston; ruscha Гимн Таджикской ССР) — Sovet Ittifoqi tarkibiga kiruvchi Tojikiston Sovet Sotsialistik Respublikasining madhiyasi hisoblanadi. Madhiya rasman 1946-yilda qabul qilingan. Sovet Ittifoqi tarqatib yuborilgandan keyin 1991-yilda boshqa matn bilan qayta qabul qilingan, bu madhiya 1994-yilgacha qoʻllangan edi. Keyinchalik Tojikiston turli soʻzlar bilan yangi madhiya qabul qildi, lekin bir xil ohang saqlab qolindi. Tarixi. Madhiya 1946—1994-yillarda qoʻllangan. Madhiya musiqasi Sulaymon Yudakov tomonidan, soʻzlari esa Abulqosim Lohutiy tomonidan yozilgan. Bu kuy Tojikistonning hozirgi davlat madhiyasi boʻlgan „Surudi Milliy“da turli matnlar bilan saqlanib qolgan. 1977-yilda qoʻshiq matni Iosif Stalin haqidagi eslatmalarni olib tashlash uchun oʻzgartirildi. Quyida keltirilgan tojik tilidagi misralarning aslisi berilgan, lekin rus tilida keltirilib oʻtilgan variant eskisi hisoblanadi. Sovet davridagi sobiq davlatlarning koʻpi madhiyalarini milliy madhiyalar sifatida oʻzlashtirgan, ammo sovet madhiyalarisiz buni amalga oshirgan Belarus, Qozogʻiston va Oʻzbekiston kabi boshqa sobiq Sovet davlatlaridan farqli oʻlaroq, Tojikiston 1994-yilgacha oʻzinigng sovet davridagi madhiyasini bir muddat saqlab qoldi. Shuningdek, Tojikiston mustaqillikdan keyin, sovet davridagi madhiyasidan doimiy ravishda foydalangan toʻqqiz mamlakatdan biri hisoblanadi. Qolgan sakkiztasi Oʻzbekiston, Rossiya (2000-yildan), Qozogʻiston (2006-yilgacha), Turkmaniston (1996-yilgacha), Belarus, Qirg‘iziston (1992-yilgacha), Ozarbayjon (1992-yilgacha), Ukraina (1992-yilgacha) boshqa madhiyadan foydalanib kelmoqda.